stanford-oval/wikipedia huggingface dataset:
שיטהד
המשחק > מהלך המשחק

לרוב, נהוג שיתחיל את המשחק השחקן עם הקלף בעל הערך הנמוך ביותר, 4 (אם לאחד השחקנים יש את הקלף 4 הוא יוכל ״להתפרץ״ איתו ולא לבדוק האם יש ארבע גם לשחקנים אחרים), אם לאף אחד מהשחקנים אין יתחילו עם 5 וכן הלאה. מתחילת המשחק ועד לחלק האחרון של המשחק (ראו סיום המשחק), ישחק השחקן רק עם הקלפים המצויים אצלו ביד. הקלפים הנמצאים על המשטח (6 הקלפים שהונחו על המשטח בחלוקה הראשונית) יהיו מחוץ להישג יד עד לחלק האחרון של המשחק.
כל שחקן מניח בתורו קלף אחד ב"ערימה", או מספר קלפים אם הם בעלי אותו ערך מספרי. על הקלף להיות זהה או בעל ערך גבוה יותר מהקלף האחרון שהונח בערימה (פרט לקלפים מיוחדים). אם אין לו קלף בעל ערך גבוה יותר על השחקן לקחת את כל הקלפים שבערימה. השחקן יכול לבחור לקחת את הערימה אל היד גם אם ברשותו קלף המאפשר לו לשחק מהלך חוקי.
בכל מהלך המשחק עד שיגמרו הקלפים בקופה ימצאו בידו של השחקן 3 קלפים לכל הפחות, כלומר אם השחקן זרק קלפים לערימה ויש בידו פחות מ-3 קלפים, ישלים השחקן ל-3 קלפים ביד, מהקלפים שב"קופה".
המשחק > קלפים מיוחדים

במשחק 5 קלפים שעליהם חלים חוקים אחרים מאשר יתר הקלפים, כל אחד מהם והייחוד שלו.
יש לציין שיש גרסאות בהן שישה קלפים מיוחדים שזה אותם החמישה אבל הג'וקר גם נחשב קלף מיוחד, כלומר אם אחד השחקנים שם את הג'וקר הוא יבחר איזה שחקן ייקח את כל הקופה.
| קלף> קלפים חזקים – אותם ניתן להניח על כל קלף במהלך תורך | שם> קלפים חזקים – אותם ניתן להניח על כל קלף במהלך תורך | יכולת> קלפים חזקים – אותם ניתן להניח על כל קלף במהלך תורך | קלפים חזקים – אותם ניתן להניח על כל קלף במהלך תורך | קלפים חזקים – אותם ניתן להניח על כל קלף במהלך תורך |
| --- | --- | --- | --- | --- |
| 2 | המאפס | בתור הבא יהיה ניתן להניח כל קלף בערימה. |  |  |
| 3 | השקוף | שקול להנחת הקלף שנמצא כרגע בראש הערימה. |  |  |
| 10 | השורף | תילקח כל הערימה, כולל קלף זה, תוצא מהמשחק אל ה"פח" ותיפתח ערימה חדשה. לאחר מכן, יהיה זה תורו של מי שהניח את הקלף לשחק שוב. |  |  |
קלפים מיוחדים – קלפים בעלי יכולת מיוחדת שניתן להניח אותם רק אם החוקים מאפשרים זאת
| 7 | 7 ומתחת | בתור הבא השחקן מחויב להניח קלף זהה או בעל ערך נמוך יותר. |  |  |
| 8 | עצור! | קלף זה מדלג על התור של השחקן הבא בתור או מספר שחקנים ככמות הקלפים מסוג זה שהונחו. |  |  |
המשחק > כללים נוספים > השלמה ל-4

אם שחקן מוריד 4 קלפים מאותו סוג, או משלים את הקלף האחרון (או קבוצת קלפים האחרונה) ל-4 קלפים מאותו סוג, תילקח כל הערימה ותיזרק ל"פח", ויהיה זה שוב תורו של השחקן שהשלים ל-4.
המשחק > כללים נוספים > התפרצות

התפרצות היא ביצוע מהלך שאינו בהכרח בזמן התור. מהלך ההתפרצות רלונטי רק כאשר משחקים יותר משני שחקנים. פעולה זו ניתן לבצע בשלושה מקרים ספציפיים.
כאשר הונח על ידי שחקן אחר קלף מסוים, ויש באפשרותך להשלים ל-4 את הקלפים שבערימה, תוכל להניח את הקלפים בערימה כל עוד לא הניח הבא בתור קלף על הערימה. לאחר ההשלמה תיזרק הערימה לפח ויהיה זה תורו של המשלים.
כאשר שחקן מניח קלף ולוקח קלף מהקופה, אם הרים קלף בעל מספר זהה מהקופה, יש באפשרותו להניח אותו בערימה אם השחקן הבא בתור טרם הניח קלף. לאחר הנחת הקלף הזהה, יתקיים תורו של השחקן הבא אחריו.
כאשר הקופה נזרקה לפח, אין עדיין אף קלף בקופה החדשה  ולאחד השחקנים יש את הקלף 4 הוא יכול להתפרץ איתו ולשים אותו כקלף ראשון בקופה גם אם לא התור של אותו השחקן
המשחק > סיום המשחק

לאחר שנגמרים הקלפים בקופה, השחקן אינו יכול עוד להשלים ל-3 קלפים בידו. בשלב שלשחקן לא נשארים יותר קלפים ביד, רק אז יוכל השחקן לשחק עם הקלפים שהונחו על המשטח. במידה ויש בקלפים החשופים המונחים על המשטח קלפים הזהים לקלף האחרון שנותר ביד, ניתן להניח את הקלפים החשופים האלו יחד עם הקלף האחרון מהיד.
ברגע שמתחילים לשחק עם הקלפים שעל המשטח מותר לשחקן להרים רק קלף אחד איתו יחויב לשחק. אם אין באפשרותו להניח אותו על הערימה הכללית, ייקח השחקן את הערימה הכללית יחד עם הקלף שהרים ויאלץ להיפטר מכל הקלפים שבידו עד שיוכל לשחק שוב עם הקלפים המונחים על המשטח.
כאשר שחקן מסיים לשחק עם הקלפים החשופים, יוכל לשחק עם הקלפים המוסתרים אחד אחד כפי ששיחק עם הקלפים החשופים. כאמור אם לא יוכל להניח את הקלף שהרים יאלץ לקחת את הערימה יחד עם הקלף שהרים ולהיפטר מכל הקלפים שבידו בטרם יוכל להמשיך לשחק עם הקלפים המוסתרים.
כאשר לשחקן נגמרו כל הקלפים, הוא יוצא מהמשחק והוא לא הפסיד. כלומר, הוא אינו השיטהד. המשחק ממשיך עד שנשאר האחרון במשחק שהוא השיטהד (תרגום מילולי: "ראש חרא").
המשחק > שיטות שונות

זהו משחק שנדד ברחבי העולם וכדרכם של משחקים נודדים הוא מלא בווריאציות שונות. להלן מספר מצומצם של שיטות או גרסות שונות למשחק:
גרסה בה קלף 3 הוא קלף רגיל
הגרסה הכוללת שימוש בג'וקרים. בגרסה זו יכול ג'וקר להחליף כל קלף, לפי בחירתו של השחקן.
גרסה שבה השחקן ששם את הג׳וקר מחליט איזה שחקן ייקח אליו את כל הקופה
גרסה ללא "כלל ההתפרצות"
גרסה בה אפשר לשים "קלפים מיוחדים" בכל שלב במשחק ללא קשר לקלף האחרון
גרסה בה קלף 9 הוא קלף "משנה כיוון", המשנה את כיוון התור בין חברי המשחק. קלף זה יכול לשמש כקלף חזק ובגרסאות אחרות ניתן לשחקו רק אם החוקים הסטנדרטיים מאפשרים זאת
גרסה בה קלף 9 משמש כקלף מיוחד כאשר לאחר הנחתו, ניתן להניח רק קלפים בעלי אותה צורה
גרסה בה שלושת קלפים החשופים שהוצבו בחלוקה ההתחלתית על גבי השלושה המוסתרים, בלתי ניתנים להחלפה בקלפים שביד
גרסה בה מתחילים את המשחק עם 4 קלפים (או יותר) עם הפנים כלפי מטה, במקום 3
גרסה בה ניתן לשחק עם יותר מחבילת קלפים אחת במידה וכמות השחקנים רבה
ראו גם

דוראק
הערות שוליים

↑  Shithead, pagat
מוסול (סרט תיעודי)

ערך זה עוסק בסרט תיעודי משנת 2019. אם התכוונתם למשמעות אחרת, ראו .
| --- | --- |

 מוזיקה:  Photek
 מדינה:  ארצות הברית 
 חברת הפקה:  Two Rivers Pictures
 שיטת הפצה:  וידאו על פי דרישה 
 הקרנת בכורה:  14 במאי 2019 
 סוגה:  סרט תיעודי 
 דף הסרט ב־IMDb
 
מוסול הוא מותחן תיעודי משנת 2019 העוסק במאבק להחזרת העיר מוסול העיראקית מידי המדינה האסלאמית של עיראק והלבנט במסגרת הקרב על מוסול (2016-2017).
סקירה כללית

הסרט הוא סרט הביכורים של דן גבריאל, שעבד באזור כקצין לוחמה בטרור של ה-CIA וגם הפיק את הסרט. הסרט מתמקד בנרטיבים המצטלבים של הקבוצות האתניות העיראקיות השונות שהיו מעורבות במבצע להשבת מוסול: בן שבט סוני, מיליציות שיעיות, לוחמים נוצרים וכוחות פשמרגה כורדים.
צילומי עדי ראייה נלכדו בעדשת המצלמה משך תשעה חודשים על ידי צוות מצלמות ביחידות שונות של הכוחות העיראקיים. הסרט עוקב אחר העיתונאי העיראקי עלי מאולה במיליציה, יחד עם אלמנת המלחמה אום הנדי והמגייס של דאעש, נאסר עיסא. אחרים המופיעים בראיונות כוללים את קפטן עלאא עטח מהיחידה המיוחדת העיראקית ושייח 'התנין' סאלח.
הפצה

הסרט הוקרן לראשונה בפסטיבל הקולנוע הבינלאומי בקליבלנד 2019. תאריך השחרור הרשמי להפצה דיגיטלית הוא 14 במאי 2019, כשהופץ על ידי Gravitas Ventures. הפסקול המקורי של הסרט הולחן על ידי מועמד גראמי ומפיק התקליטים הבריטי Photek. אורך הסרט התיעודי הוא 86 דקות.
ביקורות

במערכת Film Inquiry נכתב, כי זהו סרט "עוצמתי וכנה." מייקל רכטשפן מהלוס אנג'לס טיימס שיבח את הסרט אף הוא ולורה דמארקו כינתה את הסרט "נרטיב מרתק של החיים במהלך 'לוחמה טוטאלית'."
הסרט החזיק בדירוג טריות של 100% על סמך 5 ביקורות באתר "Rotten Tomatoes".
ראו גם

מוסול (סרט)
הערות שוליים

↑  Gray, Tim; Gray, Tim (29 באוגוסט 2018). "Alex Wolff, Dominique Fishback to Receive San Diego Festival Honors". {{cite web}}:  (עזרה)
1 2  "Film News Roundup: 'Mia and the White Lion', 'Mosul'". 5 בפברואר 2019. נבדק ב-5 בפברואר 2019. {{cite web}}:  (עזרה).
1 2  "Mosul (2019)".
↑  https://www.latimes.com/entertainment/movies/la-et-mn-mini-mosul-review-20190425-story.html
1 2  https://www.filminquiry.com/mosul-2019-review/
↑  Desk, BWW News. "Awards Announced For 2018 San Diego International Film Festival". BroadwayWorld.com.
↑  "Mosul - Cleveland International Film Festival :: March 27 - April 7, 2019". www.clevelandfilm.org.
↑  Rechtshaffen, Michael (2019-04-25). "Review: Documentary views 'Mosul' through the eyes of an Iraqi journalist". Los Angeles Times. נבדק ב-6 באוגוסט 2020. {{cite web}}:  (עזרה)
↑  DeMarco, Laura (2019-04-04). "Cleveland International Film Festival: Powerful 'Mosul' documentary to have world premiere". cleveland. נבדק ב-6 באוגוסט 2020. {{cite web}}:  (עזרה)
האזרח חודורקובסקי

| --- | --- |

 בימוי:  אלכס גיבני 
 תסריט:  אלכס גיבני 
 שחקנים ראשיים:  אלכסיי נבלני לאוניד נבזלין מיכאיל חודורקובסקי Igor Malashenko 
 שיטת הפצה:  וידאו על פי דרישה 
 הקרנת בכורה:  2019 
 שפת הסרט:  רוסית, אנגלית 
 סוגה:  סרט פוליטי 
 www.citizenkfilm.com
 דף הסרט ב־IMDb
 
האזרח חודורקובסקי הוא סרט תיעודי משנת 2019 על מיכאיל חודורקובסקי, שכתב וביים אלכס גיבני. זהו סרט העוסק ברוסיה הפוסט-סובייטית ומופיעים בו חודורקובסקי, אנטון דרל, מריה לוגן, אלכסיי נבלני, טטיאנה ליסובה, לאוניד נבזלין, איגור מלאשנקו ודרק סאוור.
הסרט הופק ומומן על ידי אמזון והוקרן בבכורה עולמית בפסטיבל ונציה והיה חלק מהבחירה הרשמית בפסטיבל ונציה, פסטיבל הסרטים הבינלאומי בטורונטו ובלונדון. גיבני קיבל מועמדות בטקס פרסי גילדת התסריטאים ה-72 עבור התסריט התיעודי הטוב ביותר, כשהפסיד את הפרס לסרטו האחר "הממציא: מתוך דם בעמק הסיליקון".
הסרט היה מועמד לפרס הסרט הפוליטי ביותר לשנת 2020 בטקס ה-19 של קולנוע לשלום. הסרט מגולל את סיפור הקפיטליזם הרוסי ועלייתם של האוליגרכים הרוסים ומתמקד במאבקו של חודורקובסקי בפוטין, סיפור מאסרו והאופן שבו ממשלת רוסיה השתלטה על נכסי האוליגרכים, יוקוס וחברות הטלוויזיה הרוסיות, באמצעות חברות כמו רוסנפט וגזפרום.
אישים שמופיעים/מוזכרים בסרט

מיכאיל חודורקובסקי, אוליגרך הבעלים של יוקוס ובנק מנאטפ
ולדימיר פוטין, נשיא רוסיה השני, הרביעי והחמישי
בוריס ילצין, נשיא רוסיה הראשון
אלכסנדר סמולנסקי, אוליגרך
ולדימיר וינוגרדוב, אוליגרך
ולדימיר גוסינסקי, הבעלים של רשת NTV
ולדימיר פוטנין, איל הניקל הרוסי
בוריס ברזובסקי, אוליגרך, הבעלים של ערוץ 1. נמצא מת בדירתו בנסיבות מסתוריות.
איגור סצ'ין, ידידו של פוטין
אנטון דרל, עורך דינו של חודורקובסקי
מריה לוגן, עורכת דינו של חודורקובסקי
רומן אברמוביץ', אוליגרך
טטיאנה יומאשבה, בתו של ילצין
אלכסיי נבלני, פעיל אופוזיציה
טטיאנה ליסובה, כתבת בעיתון קומרסאנט.
לאוניד נבזלין, שותפו של חודורקובסקי
איגור מלאשנקו, המנכ"ל הראשון של רשת הטלוויזיה NTV.
דרק סאוור, העורך הראשי של The Moscow Times
ארקדי אוסטרובסקי, כתב בפייננשל טיימס
ולדימיר פטוחוב, ראש עיריית נפטיוגנסק, נרצח ביום הולדתו של חודורקובסקי ב-1998 על ידי המאפיה הצ'צ'נית
אנה פוליטקובסקיה, עיתונאית שנרצחה ביום הולדתו של פוטין ב-2007
אנטולי צ'ובאיס, איל החשמל הרוסי
פלטון לבדב, שותפו העסקי של חודורקובסקי
אלכסיי פיצ'וגין, ראש שירות האבטחה של יוקוס
ואסילי אלכסניאן, ראש המחלקה המשפטית בחברת יוקוס
בוריס נמצוב, פעיל אופוזיציה שנרצח מול הקרמלין
נדז'דה טולוקוניקובה, פעילה חברתית, חברת להקת פוסי ריוט
סטיבן קרטיס, עורך דין ומנכ"ל Menatep Group, אחת מחברותיו של חודורקובסקי
אלכסנדר ליטוויננקו, מרגל רוסי שנטען כי הורעל בהוראת פוטין
ולדימיר קראה-מורזה, עיתונאי רוסי, סגן יו"ר תנועת רוסיה הפתוחה
יבגני פריגוז'ין, ידידו של פוטין והשף הנשיאותי לשעבר
קסניה סובצ'ק, פעילה חברתית
הערות שוליים

↑  Bradshaw, Peter (3 באוקטובר 2019). "Citizen K review – strange tale of the oligarch who became Putin's nemesis". The Guardian. ISSN 0261-3077. נבדק ב-2019-11-09 – via www.theguardian.com. {{cite news}}:  (עזרה)
↑  Lang, Brent; Lang, Brent (28 באוקטובר 2019). "Alex Gibney's 'Citizen K' Documentary About Putin Adversary Gets Trailer (Exclusive)". Variety. נבדק ב-2019-11-09. {{cite web}}:  (עזרה)
↑  Maher, Kevin (9 באוקטובר 2019). "Putin's enemy Mikhail Khodorkovsky on Citizen K, the film that tells his story". ISSN 0140-0460. נבדק ב-2019-11-09 – via www.thetimes.co.uk. {{cite news}}:  (עזרה)
1 2  Lattanzio, Ryan; Lattanzio, Ryan (30 בספטמבר 2019). "Alex Gibney's Anti-Putin Portrait 'Citizen K' Gets Awards Release From 'Free Solo' Distributor". נבדק ב-2019-11-09. {{cite web}}:  (עזרה)
↑  Halligan, Fionnuala; Critic2019-08-31T12:00:00+01:00, Chief Film. "'Citizen K': Venice Review". Screen. נבדק ב-2019-11-10.
↑  "British Council Film: Citizen K". film.britishcouncil.org. נבדק ב-2019-11-09.
↑  Lindhal, Chris (1 בפברואר 2020). "Writers Guild Awards 2020: 'Parasite' and 'JoJo Rabbit' Win Screenplay Awards". IndieWire. נבדק ב-3 בפברואר 2020. {{cite web}}:  (עזרה)
↑  https://www.cinemaforpeace-foundation.org/nominations-2020
השעה ה-11

| --- | --- |

 בימוי:  ליילה קונרס, נדיה קונרס 
 הופק בידי:  לאונרדו דיקפריו 
 תסריט:  לאונרדו דיקפריו 
 עריכה:  לואיס אלוורז 
 שחקנים ראשיים:  סטיבן הוקינג (עצמו/עצמה) מיכאיל גורבצ'וב דייוויד אטנבורו ג'ורג' ווקר בוש לאונרדו דיקפריו ואנגרי מאטאיי פול סטמטס ארנולד שוורצנגר 
 מוזיקה:  אלן סילבסטרי 
 מדינה:  ארצות הברית 
 חברת הפקה:  האחים וורנר 
 חברה מפיצה:  InterCom, נטפליקס, וודו 
 שיטת הפצה:  וידאו על פי דרישה 
 הקרנת בכורה:  15 בנובמבר 2007 
 משך הקרנה:  95 דק' 
 שפת הסרט:  אנגלית 
 סוגה:  סרט תיעודי, סרט סביבתי 
 הכנסות באתר מוג'ו:   11thhour
 www.11thhourfilm.com
 דף הסרט ב־IMDb
 
השעה ה-11 (באנגלית: The 11th Hour) הוא סרט תיעודי משנת 2007 אודות מצב הסביבה הטבעית, שנוצר והופק על ידי לאונרדו דיקפריו שגם תרם לו את קולו בקריינות. הסרט בוים על ידי ליילה קונרס פיטרסן ונדיה קונרס, מומן על ידי אדם לואיס ופייר אנדרה סנירגס, והופץ על ידי "Warner Independent Pictures" של האחים וורנר.
הקרנת הבכורה העולמית שלו הייתה בפסטיבל קאן ה-60 בשנת 2007 והוא יצא לאקרנים ב-17 באוגוסט 2007, בשנה שבה פרסם הפאנל הבין-ממשלתי לשינוי האקלים את דו"חו הרביעי (אנ') וכשנה לאחר צאת הסרט "אמת מטרידה" של אל גור.
שמו של הסרט, נוגע לתזמון בו עדיין ניתן לעשות שינוי במצב הסביבתי העולמי. הסרט משלב ראיונות עם יותר מ-50 מדענים, הוגי דעות ומנהיגים בולטים. בין היתר נערכו ראיונות עם הפיזיקאי סטיבן הוקינג, נשיא ברית המועצות לשעבר מיכאיל גורבצ'וב, זוכת פרס נובל לשלום ואנגרי מאטאיי, ראש ה-CIA לשעבר ג'יימס וולסי, והעיתונאי פול הוקן.
סקירה כללית

הסרט מתייחס לנושאים של התחממות גלובלית, בירוא יערות, הכחדה המונית, והרס של בתי המחיה באוקיינוסים. לטענת סרט, עתיד המין האנושי נמצא בסכנה.
הסרט מציע תקווה ופתרון חלקי לבעיות אלה ידי קריאה לפעולות תיקון על ידי עיצוב מחדש וחשיבה מחדש על הפעילות האנושית, וקורא לשינוי טכנולוגי ולאחריות חברתית ולסביבתנות. מדענים וסביבתנים כמו דייוויד אור, דייוויד סוזוקי, וגלוריה פלורה מתארים עתיד שונה באופן רדיקלי מזה המוכר לנו, שבו כוונת האנושות לא תהיה שליטה במערכת החיים של הפלנטה אלא חקוי תהליכים טבעיים והרמוניים.
מומחים שרואיינו הדגישו כי כולם חייבים להיות מעורבים כדי להחליך את ההרס ואת שינויי האקלים. תפקידם של בני האדם בהרס הסביבה מוסבר מנקודת מבטם של כמה תחומים מקצועיים שונים, ביניהם מדעני איכות הסביבה, אוקיינוגרפים, היסטוריונים כלכליים ומומחים רפואיים. המומחים הרבים שהתבקשו בסרט תיעודי זה הוכיחו למעשה הסכמה בנוגע לשינויי אקלים הנגרמים על ידי האדם, וההשפעות הרבות האחרות של תיעוש ואובדן דרמטי של המגוון הביולוגי (ראו: אירוע ההכחדה בהולוקן).
ההתחממות הגלובלית איננה האתגר הסביבתי מספר אחת עימו אנו מתמודדים היום, אלא אחד מיני נושאים רבים הניצבים בפני האנושות כולה ... כולנו מחויבים לעשות את חלקנו בהעלאת המודעות להתחממות הגלובאלית ולבעיות עימן אנו כבני אדם מתמודדים ביישום עתיד סביבתי בר-קימה לפלנטה שלנו.
המקור באנגלית:
Global warming is not only the number 1 environmental challenge we face today, but one of the most important issues facing all of humanity ... We all have to do our part to raise awareness about global warming and the problems we as a people face in promoting a sustainable environmental future for our planet.
אנשים שהתראיינו לסרט

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ואנגרי מאטאיי
פול סטמטס
סטיבן הוקינג
מיכאיל גורבצ'וב
דייוויד אטנבורו
דייוויד סוזוקי
סילביה ארל
לסטר בראון
הרמן דיילי
ג'יימס וולסי
תגובה

במרץ 2008 זכה הסרט בפרס הסרטים הסביבתיים של Earthwatch של "נשיונל ג'אוגרפיק" בוושינגטון די. סי..
הסרט זכה לביקורות חיוביות ברובן מצד המבקרים, עם ציון "רענן" של 68% באתר Rotten Tomatoes בהתבסס על 87 ביקורות, וציון ממוצע של 63% על Metacritic בהתבסס על 30 ביקורות.
ראו גם

טביעת רגל אקולוגית
סיכוני אסון עולמיים
הערות שוליים

↑  
"The 11th Hour panel @ National Geographic & Earthwatch Film Awards". Earthwatch Institute. YouTube. נבדק ב-21 במרץ 2008. {{cite web}}:  (עזרה)
↑  
"The 11th Hour Movie Reviews, Pictures". Rotten Tomatoes. Flixster. נבדק ב-5 בספטמבר 2010. {{cite web}}:  (עזרה)
↑  
"The 11th Hour Reviews, Ratings, Credits". Metacritic. CNET Networks. נבדק ב-5 בספטמבר 2010. {{cite web}}:  (עזרה)
מקלונאים

| מקלונאים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: מקלונאים
משפחות
 כ-20 משפחות
שם מדעי
 Phasmatodea ‏Jacobson & ביאנקי, 1902
מַקְלוֹנָאִים (שם מדעי: Phasmatodea) הם סדרה במחלקת החרקים. המקלונאים הם בעלי גוף דק וארוך ומראה המזכיר מקל או גבעול, ומכאן שמם. המקלון ניזון מהצומח ובעיקר מעלים.
רוב המינים מתרבים ברביית בתולים שמולידה צאצאות נקבות בלבד.
מראה והתגוננות

המקלונאים הם חרקים שגופם כצורת מקלות או גבעולים, הם בעלי יכולת הסוואה טובה וצבעם משתנה על פי צבע הסביבה בה הם נמצאים. חלק מהמינים בעלי יכולת התגוננות מפני טורפים באמצעות השרת איברים: בעת שטורף אוחז באחת מרגליו, הרגל ממשיכה להתנועע בפיו של הטורף כך שהמקלון יכול לחמוק ולהיעלם בצמחייה. בפרטים צעירים ישנה התחדשות של איברים. שכיחים בעונת הקיץ ופעילי לילה. אורכם מגיע עד כ-90 מ"מ, עיניהם קטנות, רגליהם הקדמיות ארוכות יותר מרגליהם האחוריות. חלקם בעלי מחושים ארוכים והיתר בעלי מחושים קצרים יותר, יש בעלי כנפיים ויש מחוסרי כנפיים.
כוח טבעי

| --- | --- |

 בימוי:  Louie Psihoyos 
 הופק בידי:  Joseph Pace, James Wilks 
 תסריט:  Mark Monroe, Joseph Pace 
 מדינה:  ארצות הברית 
 חברת הפקה:  ReFuel Productions 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  19 בינואר 2018 
 משך הקרנה:  85 דק' 
 שפת הסרט:  אנגלית 
 סוגה:  סרט תיעודי 
 הכנסות באתר מוג'ו:   thegamechangers
 gamechangersmovie.com
 דף הסרט ב־IMDb
 
כוח טבעי (באנגלית: The Game Changers) הוא סרט תיעודי משנת 2018, העוסק ביתרונות של תזונה מהצומח, ובפרט לספורטאים.
תוכן

עיקר הסרט מציג את סיפורו של ג'יימס וילקס, לוחם אמנויות לחימה משולבות. לאחר שוילקס נפצע ונאלץ להפסיק את פעילותו הספורטיבית, הוא מבקש לבנות לעצמו תזונה שתעזור להאיץ את החלמותו. כשהוא נתקל במחקר על-פיו תזונת הגלדיאטורים הרומיים הייתה מבוססת בעיקר על הצומח, החל ללמוד על תזונה מהצומח. הסרט יוצא נגד הדעה שחלבון מהחי מסייעת להגדלת האנרגיה הזמינה לגוף, וטוען שהיא מבוססת על רעיונות מיושנים של הביוכימאי בן המאה ה-19, יוסטוס פון ליביג, שהשפיעו על המלצות התזונה של משרד החקלאות של ארצות הברית, ונשארו נפוצים אפילו אחרי שההמלצות שונו. בחלק זה של הסרט הוא מראיין מספר ספורטאים טבעוניים העוסקים בענפי ספורט בעצימות גבוהה האולטרה מרתוניסט סקוט ג'וריק, אלופת המשחקים הפאן-אמריקאיים דוטסי באוש, אלופת אוסטרליה בריצת 400 מטר, מורגן מיטשל. לאחר מכן, הוא מותח ביקורת גם על הרעיון שחלבון מהחי נחוץ לבניית מסת שריר, ומראיין את מרים המשקולות האולימפי קנדריק פאריס, ואת פטריק בבומיאן, מפתח גוף המחזיק במספר שיאים של הרמת משקל.
לאחר מכן, וילקס פועל כדי לשכנע את אביו, המתאושש מהתקף לב, לנסות תזונה מהצומח כאמצעי למניעת מחלות לב ולסיוע בהחלה מהן. בחלק זה של הסרט הוא מראיין את השחקן ומפתח הגוף ארנולד שוורצנגר, שגם הוא עבר לתזונה המבוססת בעיקר על הצומח.
הפצה

הסרט הוצג לראשונה בפסטיבל הסרטים סאנדנס 2018. עריכה מחודשת הופצה בבתי הקולנוע ב-2019. לאחר מכן הסרט עלה לנטפליקס.
הערות שוליים

↑  Liam Pritchett, Dolph Lundgren Just Went Vegan Because of ‘The Game Changers’, Livekindly, December 4 2019
↑  Simon MacMichael, Has Chris Froome gone vegan? Instagram post pushes plant-based diet, road.cc, November 24, 2019
↑  יונית לוי, ‏המהדורה המרכזית המלאה - 30.12.2019, באתר ‏מאקו‏, 30 בדצמבר 2019
↑  הכל על החלבון, סרט חובה, הבוקר עם טל ואביעד, 29 בדצמבר 2019
1 2  Norton, Layne (November 11, 2019), The Game Changers review - A scientific analysis (updated). Biolayne. Retrieved December 10,2019.
↑  Asker Jeukendrup (November 6, 2019). "Is game changers game changing or is it sensationalism?", Mysportscience. Retrieved December 10, 2019.
↑  Schwarcz, Joe. "Will 'The Game Changers' Change Your Game?", Office for Science and Society. McGill University. Retrieved June 22,2021.
↑  Marto, Eva; Csapláros-Nagy, Barbara; Szekér, Orsolya; Szakszon, Flóra; Kőrösi, Éva; Köllőd, Borbála; Dániel, Petra; Balázsi, Bartáné; Kinga Shenker-Horváth, Ildikó. "The Game Changers CRITICISM" (PDF), (Új DIÉTA) New DIET XXIX. 2020 / 3-4. Hungarian Dietetic Association (MDOSZ). Retrieved July 6, 2021.
↑  Feltham, Luke. "'Game Changers' review: What's the beef?", mg.co.za. Mail and Guardian. Retrieved July 7, 2021.
↑  Kita, Paul (September 16, 2019). "This New Documentary Says Meat Will Kill You. Here's Why It's Wrong", Men's Health. Retrieved December 10, 2019.
↑  Loomis, James (September 26, 2019). "My "Beef" with the Men's Health Review of 'The Game Changers'". Medium. Retrieved June 23, 2021.
↑  Davis, Garth (November 21, 2019). "Response To Layne Norton's Review of the Game Changers". Proteinaholic: How Our Obsession with Meat Is Killing Us and What We Can Do About It, The blog. Retrieved June 22, 2021.
↑  Wenger, Zachary. "An Evidence-based Review of 'The Game Changers'". dieteticallyspeaking.com. Dietetically Speaking. Retrieved June 16, 2021.
↑  "The Game Changers - A Scientific Review with full Citations". Tactic. October 25, 2019. Retrieved June 22, 2021.
↑  "The Game Changers Review: Plant-Based or Fear-Based?". Abby Langer Nutrition. November 4, 2019. Retrieved June 24, 2021.
הזויים

| --- | --- |

כרזת הסרט
 בימוי:  דוניק קארי 
 הופק בידי:  סטיוארט קורנפלד 
 תסריט:  דוניק קארי
 שחקנים ראשיים:  Matt Besser מארק מארון ג'אד נלסון ניק אופרמן נטשה ליון תומאס לנון ריקי לינדהום ניק קרול ביל קרויצמן היילי ג'ואל אוסמנט אנדי ריכטר שרה סילברמן בן סטילר רוזי פרז אדם סקוט אייסאפ רוקי פול שיר סטינג דיוויד קוצ'נר רוב היובל דייוויד קרוס דונובן מאיה ארסקין רוב קורדרי אנתוני בורדיין דיפאק צ'ופרה לואיס בלאק Jim James שפרד פיירי ויל פורטה קתלין האנה Ad-Rock קארי פישר צ'ארלס גרוב רון פאנצ'ס רובר בן גארנט רגי ווטס 
 מדינה:  ארצות הברית 
 חברה מפיצה:  נטפליקס 
 שיטת הפצה:  וידאו על פי דרישה, ישירות לווידיאו 
 הקרנת בכורה:  11 במאי 2020
 משך הקרנה:  85 דקות
 שפת הסרט:  אנגלית 
 סוגה:  דוקומנטרי
 אתר רשמי
 דף הסרט ב־IMDb
 
הזויים (באנגלית: Have a good trip: Adventures in Psychedelics) הוא סרט דוקומנטרי אמריקאי של נטפליקס. הסרט עלה לשירות ההזרמה של נטפליקס ב-11 במאי 2020.
עלילה

הסרט עוקב אחר ידוענים רבים המספרים על חוויותיהם ועל ההזיות שנגרמו להם לאחר שהשתמשו בסמים פסיכואקטיביים מקבוצת הלוצינוגן, כגון LSD ודומיו.
הסרט בוחן את היתרונות, החסרונות, המדע, ההיסטוריה, העתיד ואת ההשפעה של הסמים על תרבות הפופ בעזרת שילוב של קומדיה ומחקר מעמיק בנושא.
רשימת משתתפים חלקית

סטינג
ניק אופרמן
שרה סילברמן
אנתוני בורדיין
קארי פישר
רוב קורדרי
ניק קרול
היילי ג'ואל אוסמנט
אדם סקוט
אייסאפ רוקי
רוזי פרז
לואיס בלק
בן סטילר
ביל קרויצמן
דונובן
קתלין האנה
אדם הורוביץ
ויל פורטה
דייוויד קרוס
נטשה ליון
דייוויד קוצ'נר
אנדי ריכטר
דידריך בדר
ג'אד נלסון
רוב הובל
רוברט בן גרנט
תומאס לנון
דיפאק צ'ופרה
שפרד פיירי
צ'ארלס גרוב
הערות שוליים

↑  רועי אבן, ‏טריפ אדוויזר, באתר ‏מאקו‏, 14 במאי 2020
↑  עמוס בר, הטריפ הרע של סטינג, באתר ynet, 26 במאי 2020
↑  מאת מתן שרון, למי בדיוק מיועד הטריפ הגרוע הזה של נטפליקס?, באתר טיים אאוט, ‏2020-05-17
מדריך השורד לבתי כלא

| --- | --- |

כרזת הסרט
 בימוי:  מת'יו קוק 
 הופק בידי:  מת'יו קוק   דייוויד ארקט   כריסטינה ארקט   ג'ינה בלפונטה   אדריאן גרנייה   ברין מוסר   סוזן סרנדון   ג'סי ויליאמס   כריסטינה מקדואל   רובין גארוויק
 תסריט:  מת'יו קוק
 עריכה:  מת'יו קוק
 מוזיקה:  סבסטיאן רוברטסון 
 מדינה:  ארצות הברית 
 חברת הפקה:  Saturday Entertainment
 חברה מפיצה:  גרוויטאס וונצ'ורס, נטפליקס 
 שיטת הפצה:  וידאו על פי דרישה 
 הקרנת בכורה:  23 בפברואר 2018
 משך הקרנה:  102 דקות
 שפת הסרט:  אנגלית 
 סוגה:  פשע אמיתי   דוקומנטרי
 הכנסות באתר מוג'ו:   survivorsguidetoprison
 דף הסרט ב־IMDb
 
מדריך השורד לבתי כלא (באנגלית: Survivors Guide to Prison) הוא סרט דוקומנטרי אמריקאי שיצא ב-23 בפברואר 2018.
עלילה

הסרט בוחן את מערכת הכליאה בארצות הברית ואת הכשלים שבה, בעיקר דרך עיני שני אנשים שהורשעו שלא בצדק, רג'י קול וברוס ליסקר. בסרט מקריינים מת'יו קוק וסוזן סרנדון, מתעכבים על עוולות כהסדר טיעון, תא בידוד ועל הקושי שבחיים לאחר היציאה מהכלא.
בסרט מרואיינים אסירים לשעבר, עורכי דין, אנשי מערכת המשפט, שוטרים וידוענים רבים, בהם: דני טרחו, דני גלובר, מאקלמור, דיפאק צ'ופרה, ריזה, באסטה ריימס, קווינסי ג'ונס, טום מורלו, אייס-טי ועוד, כשהחלק מהידוענים הם גם אסירים לשעבר.
הפקה

הסרט גייס 29,000 דולר במימון המונים באתר "Indiegogo". "האיגוד האמריקאי לחירויות אזרחיות" ו"פרויקט החפות" (אנ') היו מעורבים בהוצאת הסרט.
הסרט יצא לאקרנים בלוס אנג'לס ב-20 בפברואר 2018, וב-23 בפברואר 2018 יצא לאקרנים מסביב לעולם ולפלטפורמות צפייה נוספות.
הערות שוליים

↑  Rechtshaffen, Michael (22 בפברואר 2018). "Words from the wise in documentary 'Survivors Guide to Prison'". Los Angeles Times. נבדק ב-19 ביולי 2018. {{cite web}}:  (עזרה)
↑  "Survivors Guide to Prison (2018)". IMDb. נבדק ב-27 בפברואר 2018. {{cite web}}:  (עזרה)
↑  Leydon, Joe. "Film Review: 'Survivors Guide to Prison'". Variety. Penske Business Media. נבדק ב-19 ביולי 2018. {{cite web}}:  (עזרה)
↑  McNary, Dave (12 באוגוסט 2015). "'Survivor's Guide to Prison' Seeking Crowdfunding, Backed by Susan Sarandon". Variety. Penske Business Media. נבדק ב-28 בפברואר 2018. {{cite web}}:  (עזרה)
↑  Cooke, Matthew; Grenier, Adrian (6 במאי 2015). "Escaping from the Dark". HuffPost. Oath. נבדק ב-28 בפברואר 2018. {{cite web}}:  (עזרה)
↑  "Survivors Guide to Prison". Gravitas Ventures. נבדק ב-28 בפברואר 2018. {{cite web}}:  (עזרה)